საად ჰარირი

საად ჰარირი ( დ. 18 პირელი, 1970, ერ-რიადი, საუდიშ არაბეთი) — ლიბანიშ სახენწჷფო დო პოლიტიკური მოღალე, ლიბანარი მილიარდელი, პრემიერ-მინისტრი 2009-2011 წანეფს დო 2016-2020 წანეფს. ლიბანიშ ჸვილირი პრემიერ-მინისტრიშ რაფიკ ჰარირიშ ქომოლსქუა რე. მუმაშ ჸვილუაშ უკული, მუმამუშიშ დჷნარსხუეფი პოლიტიკურ პარტიაშ ყარაფი მუმალშოშ მადუდეთ გჷნირთჷ დო თაშნეშე 14 მელახიშ ყარაფიშ ლიდერო. მუსხირენი წანას ხურგეფსგალე რდჷ, 2014 წანაშ 8 მარაშინათუთას დირთჷ ლიბანშა დო უკვე 3 გერგობათუთას ქჷდარინეს პრემიერ-მინისტრო (2020 წანაშ 21 ღურთუთაშახ).

 ბიოგრაფია 
საად ჰარირი რაფიკ ჰარირიშ დო თიში მაართა ალმასქუ ნიდალ ალ-ბუსტანიშ (წჷმოულობათ ერაყალი) სქუა რე. დებადჷ დო მირდჷ ერ-რიადის. არაბულიშ მოხჷ რაგადანს ინგლისურ დო ფრანგულ ნინეფშა. თებული აფჷ ჯორჯტაუნიშ უნივერსიტეტი ბიზნესიშ მართუაშ სპეციალობათ, თიშ უკული დირთჷ ლიბანშა დო მუამუშიშ ბიზნესის ქაკათჷ. მუმაშ ღურაშ უკული, თიში აფალი 4,1 მლრდ დოლარს აკმადგინანდჷ. ჟურნალ Forbes-იშ მეჯინათ მილიარდალეფიშ ერკებულს საად ჰარირი 522-ა აბანს რდჷ. 

2005 წანაშ 20 პირელს სუნიტური პოლიტიკური პარტიაშ „ყარაფი მუმალშო“ მადუდეთ გჷნირთჷ. 2009-2011 წანეფს ქიანაშ პრემიერ-მინისტრის პოსტი უკებუდჷ.

2016 წანაშ 18 ქირსეთუთაშე მაჟირა ხანით პრემიერ-მინისტრიშ პოსტი დეკჷ. 2020 წანაშ 21 ღურთუთას, მასობური პროტესტეფიშ ფონს გეგნოდირთჷ. 

 რესურსეფი ინტერნეტის  
 Future Movement’s Official Site 
 March 14 Alliance’s Official Site 
 To Live and Die in Beirut, A portfolio of Saad Hariri

სქოლიო

კატეგორია:ლიბანიშ პრემიერ-მინისტრეფი